CELEX: 32012D0753
Language: lv
Date: 2012-12-04 00:00:00
Title: 2012/753/ES: Komisijas Īstenošanas lēmums ( 2012. gada 4. decembris ), ar ko attiecībā uz uzraudzības programmām Somijā un Apvienotajā Karalistē un slimības neskartas teritorijas statusu Somijai un Apvienotajai Karalistei attiecībā uz noteiktām ūdensdzīvnieku slimībām groza Lēmuma 2009/177/EK I pielikumu (izziņots ar dokumenta numuru C(2012) 8758)  Dokuments attiecas uz EEZ

6.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 334/48
            
         KOMISIJAS ĪSTENOŠANAS LĒMUMS
   (2012. gada 4. decembris),
   ar ko attiecībā uz uzraudzības programmām Somijā un Apvienotajā Karalistē un slimības neskartas teritorijas statusu Somijai un Apvienotajai Karalistei attiecībā uz noteiktām ūdensdzīvnieku slimībām groza Lēmuma 2009/177/EK I pielikumu
   (izziņots ar dokumenta numuru C(2012) 8758)
   (Dokuments attiecas uz EEZ)
   (2012/753/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 24. oktobra Direktīvu 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (1) un jo īpaši tās 44. panta 1. punkta pirmo daļu un 49. panta 1. punktu,
   tā kā:
   
               (1)
            
            
               Komisijas 2008. gada 31. oktobra Lēmumā 2009/177/EK, ar ko ievieš Padomes Direktīvu 2006/88/EK attiecībā uz uzraudzības un izskaušanas programmām un slimības neskartu dalībvalstu, zonu un iecirkņu statusu (2), iekļauts tādu dalībvalstu, zonu un iecirkņu saraksts, uz ko attiecas apstiprinātās uzraudzības programmas saistībā ar vienu vai vairākām Direktīvas 2006/88/EK IV pielikuma II daļā minētajām neeksotiskajām slimībām (turpmāk “neeksotiskās slimības”). Minētajā lēmumā iekļauts arī to dalībvalstu, zonu un iecirkņu saraksts, kas pasludināti par slimības neskartiem attiecībā uz vienu vai vairākām minētajām slimībām.
            
         
               (2)
            
            
               Lēmuma 2009/177/EK I pielikuma B daļā iekļauts tādu dalībvalstu, zonu un iecirkņu saraksts, uz ko attiecas apstiprinātās izskaušanas programmas, un minētā pielikuma C daļā iekļauts tādu dalībvalstu, zonu un iecirkņu saraksts, kas pasludināti par slimības neskartām teritorijām.
            
         
               (3)
            
            
               Somija ir iesniegusi Komisijai dokumentāciju par to, ka Uusikaupunki, Pyhäranta un Rauma novadi ir brīvi no virusālās hemorāģiskās septicēmijas (VHS).
            
         
               (4)
            
            
               Apvienotā Karaliste ir iesniegusi Komisijai dokumentāciju par to, ka Dienvidrietumu Šetlendas salas ir brīvas no lašu infekciozās anēmijas (ISA).
            
         
               (5)
            
            
               Tādēļ būtu attiecīgi jāgroza Lēmuma 2009/177/EK I pielikuma B un C daļa.
            
         
               (6)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2009/177/EK I pielikuma B un C daļu groza saskaņā ar šā lēmuma pielikumu.
   2. pants
   Šis lēmums ir adresēts dalībvalstīm.
   
      Briselē, 2012. gada 4. decembrī
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 328, 24.11.2006., 14. lpp.
   
      (2)  OV L 63, 7.3.2009., 15. lpp.
   
      PIELIKUMS
      Lēmuma 2009/177/EK I pielikumu groza šādi:
      
                  1)
               
               
                  pielikuma B daļu aizstāj ar šādu:
                  “B   DAĻA
                  
                  
                     Dalībvalstis, zonas un iecirkņi, uz ko attiecas apstiprinātās izskaušanas programmas
                  
                  
                              Slimība
                           
                           
                              Dalībvalsts
                           
                           
                              
                                 ISO kods
                           
                           
                              Izskaušanas programmas zonas ģeogrāfiskās robežas (dalībvalstis, zonas vai iecirkņi)
                           
                        
                              Virusālā hemorāģiskā septicēmija (VHS)
                           
                           
                              Dānija
                           
                           
                              DK
                           
                           
                              Ūdens sateces baseini: Tim Å, Hover Å, Heager Å, Velling Å, Skjern Å, Hemmet Mølle Bæk, Lydum Å, Kongeå, Kolding Å, Vejle Å un Holmsland Klit
                              
                           
                        
                              Somija
                           
                           
                              FI
                           
                           
                              Ālandes province
                           
                        
                              Infekciozā hematopoētiskā nekroze (IHN)
                           
                           
                               
                           
                           
                               
                           
                           
                               
                           
                        
                              Koi herpesvīruss (KHV)
                           
                           
                              Vācija
                           
                           
                              DE
                           
                           
                              Saksijas zeme”
                           
                        
                              
                                 Marteilia refringens infekcija
                           
                           
                               
                           
                           
                               
                           
                           
                               
                           
                        
                              
                                 Bonamia ostreae infekcija
                           
                           
                               
                           
                           
                               
                           
                           
                               
                           
                        
                              
                                 White spot slimība;
                           
                           
                               
                           
                           
                               
                           
                           
                               
                           
                        
            
                  2)
               
               
                  pielikuma C daļu groza šādi:
                  
                              a)
                           
                           
                              Somijas ierakstu attiecībā uz virusālo hemorāģisko septicēmiju (VHS) aizstāj ar šādu:
                              
                                          “Somija
                                       
                                       
                                          FI
                                       
                                       
                                          Visas kontinentālās un piekrastes zonas tās teritorijā, izņemot Ālandes provinci”;
                                       
                                    
                        
                              b)
                           
                           
                              Apvienotās Karalistes ailē attiecībā uz lašu infekciozo anēmiju (ISA) svītro vārdus: “, izņemot Dienvidrietumu Šetlendas salas”.